**I Z V J E Š Ć E O R A DU N A Č E L N I K A**

**OPĆINE BEREK**

**za razdoblje Travanj-Lipanj 2016. godine**

1. **UVOD**

 Sukladno novim zakonskim obvezama, utvrđenih i Statutom Općine Berek, načelnik je obvezan dva puta godišnje podnijeti općinskom Vijeću izvješće o svom radu (u daljnjem tekstu: Izvješće). Ovo je prvo Izvješće koje ponosim Općinskom vijeću u tekućoj godini.

U prethodnom razdoblju izvješćujem Vas nastavno po oblastima djelovanja općinske uprave.

**Dom Šimljanik:** Potpisali smo Ugovor s Ministarstvom regionalnog razvoja od 300.000,00 kn za sufinanciranje izgradnje mjesnog Doma u Šimljaniku. Natječaj za izgradnju doma smo raspisali, i pozive smo poslali na 6 adresa ( riječ je o bagatelnoj nabavi). Nakon natječaja ćemo znati kolika nam je točno financijska konstrukcija, odnosno koliki će biti naš udio u financiranju.

***Cesta Krivaja:***  Na natječaj Ministarstva Graditeljstva kandidirali smo i II.fazu ceste u Krivaji. Ovih dana trebala bi biti i Odluka donesena. Prošle godine, kao što znadete, napravljeni su zemljani radovi i navezen kame.

***Klizište Krivaja:*** Ovih dana Županijska uprava za ceste treba raspisati natječaj za sanaciju ceste koja je oštećena nakon pojave klizišta u Krivaji. Procijenjena vrijednost projekta je negdje oko 1.5 mil. kuna. Mi u projektu ne sudjelujemo financijski, ŽUC raspisuje natječaj i financira sanaciju. Ja sam urgirao sam koliko sam mogao da se to što prije napravi, da se ne ulazi u jesen s radovima radi vremenske situacije.

***Korištenje javne površine:*** Saznali smo prošle godine da bi nam HT trebao plaćati korištenje javne površine. Za taj zakon što se tiče nas općina nitko nije znao. Dobili smo nekoliko ponuda od Odvjetničkih ureda da taj dio odrade za nas. Poslove smo povjerili Odvjetničkom uredu Katja Jajaš iz Rijeke i potpisali Ugovor krajem 11. mjeseca 2015. kako nam zadne tri godine ne bi otišle u zastaru. Njihova naknada iznosi 25% od iznosa koji ćemo dobiti od T-coma. U međuvremenu smo potpisali i ugovor s HT gdje je utvrđena godišnja naknada u iznosu od 94.500,00 kn. Za 2016. godinu uplatili su nam naknadu, a ovih dana očekujemo i uplatu od 284.500,00 za prethodne tri godine. Odvjetničkom uredu moramo uplatiti 25% tj. ukupno 118.000,00 kn, a nakon toga nemamo nikakve obveze prema njima.

***Natječaji:*** U prethodnom razdoblju smopripremali dokumentaciju koja će ići na mjeru 7.1 i mjeru 7.4, za nerazvrstane ceste, a natječaj očekujemo koncem lipnja. Naime tu je riječ o mjerama 7.1.-Izrada planova za razvoj jls i naselja u ruralnom području i 7.4. Ulaganje u pokretanje, poboljšanje ili širenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu.

***Nerazvrstane ceste:*** U prethodnom razdoblju obavili smo radove sanacije cesteRuškovac-vinogradi koju smo po novom preustroju dobili u nadležnost od ŽUC-a, i ceste -odvojak prema Srijedskoj.

***Novo Selo:*** U mjesnom odboru Novo Selo Garešničko izveli smo radove postavljanja raspela ispred mjesnog doma. Tom prigodom služena je Sveta Misa na kojoj su nazočili i predstavnici mjesnog biskupa.

**Načelnik**

 Mato Tonković

**KLASA**: 021-06/16-01

**URBROJ**:2123/02-02-16-1

Berek, 17.06.2016.